## Odluka o izmjenama i dopunama Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji,...

### NN 18/2008 (13.2.2008.), Odluka o izmjenama i dopunama Odluke o imenovanju članova Državnog izaslanstva Republike Hrvatske za pregovore o pristupanju Republike Hrvatske Europskoj uniji,...

# VLADA REPUBLIKE HRVATSKE

**530**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), te na temelju
odredbi Odluke o uspostavljanju strukture za pregovore o pristupanju Republike
Hrvatske Europskoj uniji (»Narodne novine«, br. 49/2005 i 46/2006), Vlada
Republike Hrvatske je na sjednici održanoj 7. veljače 2008. godine donijela

## ODLUKU

### O IZMJENAMA I DOPUNAMA ODLUKE O IMENOVANJU ČLANOVA DRŽAVNOG IZASLANSTVA REPUBLIKE HRVATSKE ZA PREGOVORE O PRISTUPANJU REPUBLIKE HRVATSKE EUROPSKOJ UNIJI, ČLANOVA PREGOVARAČKE SKUPINE ZA VOĐENJE PREGOVORA O PRISTUPANJU REPUBLIKE HRVATSKE EUROPSKOJ UNIJI, VODITELJA RADNIH SKUPINA ZA PRIPREMU PREGOVORA PO POJEDINIM POGLAVLJIMA PREGOVORA – PRAVNE STEČEVINE EUROPSKE UNIJE, ČLANOVA UREDA GLAVNOG PREGOVARAČA I ČLANOVA TAJNIŠTVA PREGOVARAČKE SKUPINE

I.

U Odluci o imenovanju članova Državnog izaslanstva Republike Hrvatske za
pregovore o pristupanju Republike Hrvatske Europskoj uniji, članova Pregovaračke
skupine za vođenje pregovora o pristupanju Republike Hrvatske Europskoj uniji,
voditelja radnih skupina za pripremu pregovora po pojedinim poglavljima
pregovora – prav­ne stečevine Europske unije, članova Ureda glavnog pregovarača
i članova Tajništva Pregovaračke skupine (»Narodne novine«, br. 49/2005,
120/2005, 13/2006 i 135/2006) u točki I. podtočke pod rednim brojevima 1. 3. i
6. mijenjaju se i glase:
»1. Gordan Jandroković, ministar vanjskih poslova i europskih integracija –
voditelj državnog izaslanstva;
3. mr. Tamara Obradović Mazal, Ministarstvo vanjskih poslova i europskih
integracija – zamjenica glavnog pregovarača;
6. Joško Klisović, Ministarstvo vanjskih poslova i europskih integracija –
tajnik Pregovaračke skupine«.

II.

U točki II. podtočke pod rednim brojevima 2., 12., 13. i 15. mijenjaju se i
glase:
»2. mr. sc. Martina Dalić – članica Pregovaračke skupine zadužena za poglavlja
pregovora – pravne stečevine Europske unije Financijske i proračunske odredbe,
Porezi, Financijski nadzor te Carinska unija;
12. mr. sc. Kristian Turkalj, načelnik, Ministarstvo vanjskih poslova i
europskih integracija – član Pregovaračke skupine zadužen za poglavlja pregovora
– pravne stečevine Europske unije Pravda, sloboda i sigurnost te Pravosuđe i
temeljna ljudska prava;
13. mr. Željko Kuprešak, državni tajnik, Ministarstvo vanjskih poslova i
europskih integracija – član Pregovaračke skupine zadužen za poglavlja pregovora
– pravne stečevine Europske unije Vanjski odnosi, Vanjska, sigurnosna i
obrambena politika, Institucije te Ostala pitanja;
15. mr. Tamara Obradović Mazal, pomoćnica ministra, Ministarstvo vanjskih
poslova i europskih integracija – zamjenica glav­nog pregovarača i članica
Pregovaračke skupine zadužena za poglav­lja pregovora – pravne stečevine
Europske unije Sloboda kretanja roba i Javne nabave.«

III.

U točki IV. podtočke pod rednim brojevima 11., 22., 23., 24., 26., 33. i 35.
mijenjaju se i glase:
»11. mr. sc. Miroslav Božić, Ministarstvo poljoprivrede, ribarstva i ruralnog
razvoja – za radnu skupinu Poljoprivreda i ruralni razvitak;
22. mr. sc. Nataša Mikuš, Središnji državni ured za razvojnu strategiju i
koordinaciju fondova EU – za radnu skupinu Regionalna politika i koordinacija
strukturnih instrumenata;
23. Marina Dujmović Vuković, Ministarstvo pravosuđa – za radnu skupinu Pravosuđe
i temeljna ljudska prava;
24. mr. sc. Filip Dragović, Ministarstvo unutarnjih poslova – za radnu skupinu
Pravda, sloboda i sigurnost;
26. mr. sc. Nina Obuljen, Ministarstvo kulture – za radnu skupinu Obrazovanje i
kultura;
33. mr. sc. Zdravko Marić, Ministarstvo financija – za radnu skupinu Financijske
i proračunske odredbe;
35. Ines Troha Brdar, Ministarstvo vanjskih poslova i europskih integracija – za
radnu skupinu Ostala pitanja.«

IV.

U točki V. podtočka pod rednim brojem 6. mijenja se i glasi:
»6. Terezija Prskalo, Ministarstvo vanjskih poslova i europskih integracija –
savjetnica za provedbu Sporazuma o stabilizaciji i pridruživanju i predpristupnu
strategiju«.

V.

U točki VI. podtočke 1., 3. i 5. mijenjaju se i glase:
»1. Marko Babić, Ministarstvo vanjskih poslova i europskih integracija, zadužen
za poglavlje pregovora – pravne stečevine Europske unije Pravo trgovačkih
društava;
3. Carmen Culi, Ministarstvo vanjskih poslova i europskih integracija, zadužena
za poglavlje pregovora – pravne stečevine Europske unije Sloboda kretanja roba;
5. Ivana Pižir, Ministarstvo vanjskih poslova i europskih integracija, zadužena
za poglavlja pregovora – pravne stečevine Europske unije Sloboda kretanja
kapitala, Financijske usluge te Ekonomska i monetarna unija.«.

VI.

U točki VI. iza podtočke pod rednim brojem 14. dodaju se podtočke 15. i 16. koje
glase:
»15. Maja Vitaljić, Ministarstvo vanjskih poslova i europskih integracija,
zadužena za poglavlja pregovora – pravne stečevine Europske unije Pravo
poslovnog nastana i sloboda pružanja usluga i Pravo intelektualnog vlasništva;
16. Ivana Kordić, Ministarstvo vanjskih poslova i europskih integracija,
zadužena za poglavlje pregovora – pravne stečevine Europske unije Javne
nabave.«.

VII.

Ova Odluka stupa na snagu danom donošenja, a objavit će se u »Narodnim
novinama«.

Klasa: 910-04/00-03/06
Urbroj: 5030104-08-2
Zagreb, 7. veljače 2008.

Predsjednik
**dr. sc. Ivo Sanader**, v. r.

Odluka, NN 18/2008-530
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)